Document ID: 32009D0908

Reference:
9.12.2009
LT
Europos Sąjungos oficialusis leidinys
L 322/28
TARYBOS SPRENDIMAS
2009 m. gruodžio 1 d.
nustatantis Europos Vadovų Tarybos sprendimo dėl pirmininkavimo Tarybai ir dėl pirmininkavimo Tarybos parengiamiesiems organams įgyvendinimo priemones
(2009/908/ES)
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 16 straipsnio 9 dalį,
atsižvelgdama į Sutartį dėl Europos Sąjungos veikimo, ypač į jos 236 straipsnio b punktą,
atsižvelgdama į 2009 m. gruodžio 1 d. Europos Vadovų Tarybos sprendimą dėl pirmininkavimo Tarybai (1), ypač į jo 2 straipsnio trečią pastraipą ir 4 straipsnį,
kadangi:
(1)
Turėtų būti nustatytos Europos Vadovų Tarybos sprendimo dėl pirmininkavimo Tarybai (toliau – Europos Vadovų Tarybos sprendimas) įgyvendinimo priemonės.
(2)
Šiose įgyvendinimo priemonėse pateikiama tvarka, kurios laikantis iš anksto nustatytos trijų valstybių narių grupės turi pirmininkauti 18 mėnesių trukmės laikotarpiais paeiliui, atsižvelgiant į tai, kad pagal Tarybos darbo tvarkos taisykles nuo 2007 m. sausio 1 d. galioja sistema, pagrįsta Tarybos 18 mėnesių programomis, dėl kurios susitarė trys atitinkamu laikotarpiu paeiliui pirmininkaujančios valstybės narės.
(3)
Pagal Europos Vadovų Tarybos sprendimo 1 straipsnį grupės turi būti sudaromos taip, kad būtų atsižvelgta į valstybių narių įvairovę ir geografinę pusiausvyrą Sąjungoje.
(4)
Kiekvienos grupės valstybių narių atsakomybė yra nustatyta Europos Vadovų Tarybos sprendimo 1 straipsnio 2 dalyje. Kiekvienu iš šio sprendimo 2 straipsnio 1 dalyje numatytų atvejų kiekvienos grupės valstybės narės bendru sutarimu nustatys savo bendradarbiavimo grupėje praktines priemones.
(5)
Be to, tarp įgyvendinamųjų priemonių turėtų būti specialios taisyklės, reglamentuojančios pirmininkavimą Užsienio reikalų tarybos parengiamiesiems organams, kaip numatyta Europos Vadovų Tarybos sprendimo 2 straipsnio trečioje pastraipoje.
(6)
Daugeliui parengiamųjų organų turėtų pirmininkauti Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) atstovas, o likusiems šiems organams šešis mėnesius ir toliau turėtų pirmininkauti pirmininkaujanti valstybė narė. Kai tokiems organams pirmininkauja vyriausiojo įgaliotinio atstovas, gali būti taikomas pereinamasis laikotarpis.
(7)
Parengiamieji organai, kuriems pirmininkaujama pagal kitą sistemą, t. y. jiems nepirmininkauja valstybė narė, pirmininkaujanti šešių mėnesių laikotarpiu, taip pat turėtų būti išvardyti šiame sprendime, kaip numatyta Europos Vadovų Tarybos 2 straipsnio trečioje pastraipoje.
(8)
Šiame sprendime neišvardytiems parengiamiesiems organams pirmininkaujama vadovaujantis Europos Vadovų Tarybos 2 straipsniu,
PRIĖMĖ ŠĮ SPRENDIMĄ:
1 straipsnis
2007 m. sausio 1 d. Tarybos sprendime, nustatančiame pirmininkavimo Taryboje tvarką (2), nustatyta tvarka, kurios laikantis valstybės narės pirmininkauja Tarybai nuo 2007 m. sausio 1 d.
Šio sprendimo I priede išdėstyta, kaip pagal šią tvarką pirmininkaujančios valstybės narės suskirstytos į grupes po tris, vadovaujantis Europos Vadovų Tarybos sprendimo 1 straipsnio 1 dalimi.
2 straipsnis
1.   Kiekviena 1 straipsnio antroje pastraipoje nurodytos grupės valstybė narė paeiliui pirmininkauja šešis mėnesius visų sudėčių Tarybai, išskyrus Užsienio reikalų tarybą. Grupės kitos valstybės narės padeda pirmininkaujančiai valstybei narei atlikti visas jos pareigas pagal Tarybos 18 mėnesių programą.
2.   1 straipsnyje minėtos grupės valstybės narės tarpusavyje gali susitarti dėl kitų priemonių.
3.   Kiekvienu iš 1 ir 2 dalyse numatytų atvejų kiekvienos grupės valstybės narės bendru sutarimu nustato savo bendradarbiavimo grupėje praktines priemones.
3 straipsnis
Iki 2017 m. liepos 1 d. Taryba nustato tvarką, kurios laikantis valstybės narės pirmininkaus nuo 2020 m. liepos 1 d.
4 straipsnis
Užsienio reikalų tarybos parengiamiesiems organams pirmininkaujama pagal II priede išdėstytas taisykles.
5 straipsnis
III priede išvardytiems Tarybos parengiamiesiems organams pirmininkauja nuolatiniai pirmininkai, kaip išdėstyta tame priede.
6 straipsnis
Šis sprendimas įsigalioja jo priėmimo dieną.
Jis skelbiamas Europos Sąjungos oficialiajame leidinyje.
Priimta 2009 m. gruodžio 1 d.
Tarybos vardu
Pirmininkė
B. ASK
(1)  OL L 315, 2009 12 2, p. 50.
(2)  OL L 1, 2007 1 4, p. 11.
I PRIEDAS
Vokietija
sausio–birželio mėn.
2007
Portugalija
liepos–gruodžio mėn.
2007
Slovėnija
sausio–birželio mėn.
2008
Prancūzija
liepos–gruodžio mėn.
2008
Čekija
sausio–birželio mėn.
2009
Švedija
liepos–gruodžio mėn.
2009
Ispanija
sausio–birželio mėn.
2010
Belgija
liepos–gruodžio mėn.
2010
Vengrija
sausio–birželio mėn.
2011
Lenkija
liepos–gruodžio mėn.
2011
Danija
sausio–birželio mėn.
2012
Kipras
liepos–gruodžio mėn.
2012
Airija
sausio–birželio mėn.
2013
Lietuva
liepos–gruodžio mėn.
2013
Graikija
sausio–birželio mėn.
2014
Italija
liepos–gruodžio mėn.
2014
Latvija
sausio–birželio mėn.
2015
Liuksemburgas
liepos–gruodžio mėn.
2015
Nyderlandai
sausio–birželio mėn.
2016
Slovakija
liepos–gruodžio mėn.
2016
Malta
sausio–birželio mėn.
2017
Jungtinė Karalystė
liepos–gruodžio mėn.
2017
Estija
sausio–birželio mėn.
2018
Bulgarija
liepos–gruodžio mėn.
2018
Austrija
sausio–birželio mėn.
2019
Rumunija
liepos–gruodžio mėn.
2019
Suomija
sausio–birželio mėn.
2020
II PRIEDAS
PIRMININKAVIMAS UŽSIENIO REIKALŲ TARYBOS PARENGIAMIESIEMS ORGANAMS (1)
Nustatoma tokia pirmininkavimo Užsienio reikalų tarybos parengiamiesiems organams, nurodytiems toliau pateiktos lentelės 1–4 kategorijose, tvarka:
1)
1 kategorija (prekybos ir vystymosi srities parengiamieji organai):
Parengiamiesiems organams pirmininkauja šešių mėnesių laikotarpiu pirmininkaujanti valstybės narė.
2)
2 kategorija (geografiniai parengiamieji organai)
Parengiamiesiems organams pirmininkauja vyriausiojo įgaliotinio atstovas.
3)
3 kategorija (horizontalieji parengiamieji organai, daugiausia BUSP)
Parengiamiesiems organams pirmininkauja vyriausiojo įgaliotinio atstovas, išskyrus toliau nurodytus parengiamuosius organus, kuriems pirmininkauja šešių mėnesių laikotarpiu pirmininkaujanti valstybės narė.
—
Patarėjų užsienio santykių klausimais darbo grupė (RELEX);
—
Terorizmo (tarptautiniai aspektai) darbo grupė (COTER);
—
Konkrečių priemonių taikymo kovojant su terorizmu darbo grupė (COCOP);
—
Konsulinių reikalų darbo grupė (COCON);
—
Viešosios tarptautinės teisės darbo grupė (COJUR); ir
—
Jūrų teisės darbo grupė (COMAR).
4)
4 kategorija (su BSGP susiję parengiamieji organai)
Su BSGP susijusiems parengiamiesiems organams pirmininkauja vyriausiojo įgaliotinio atstovas (2).
Vyriausiasis įgaliotinis ir šešių mėnesių laikotarpiu pirmininkaujanti valstybė narė glaudžiai bendradarbiauja, siekdami užtikrinti visų Užsienio reikalų tarybos parengiamųjų organų veiklos darną.
3 ir 4 kategorijų parengiamiesiems organams ir toliau pirmininkaus šešių mėnesių laikotarpiu pirmininkaujanti valstybė narė ne ilgesnį kaip šešių mėnesių pereinamąjį laikotarpį po Tarybos sprendimo dėl Europos išorės veiksmų tarnybos (EIVT) struktūros ir veikimo įsigaliojimo. 2 kategorijos parengiamųjų organų atveju šis pereinamasis laikotarpis trunka ne ilgiau kaip 12 mėnesių.
Pirmininkų skyrimo tvarka
Jei Europos Vadovų Tarybos sprendime ar šiame sprendime nurodyta, kad parengiamajam organui (PSK ir atitinkamoms darbo grupėms) pirmininkauja vyriausiojo įgaliotinio atstovas, atsakomybė už pirmininko skyrimą tenka vyriausiajam įgaliotiniui. Šie paskyrimai atliekami remiantis kompetencija, kartu užtikrinant tinkamą geografinę pusiausvyrą ir skaidrumą. Vyriausiasis įgaliotinis užtikrina, kad asmeniu, kurį jis ketina skirti pirmininku, pasitikėtų valstybės narės. Jei tas asmuo dar nėra EIVT narys, jis juo tampa laikantis EIVT įdarbinimo procedūrų bent paskyrimo laikotarpiu. Šios tvarkos taikymas vertinamas rengiant padėties ataskaitą dėl EIVT, kurią numatyta pateikti 2012 m.
1.
Prekybos ir vystymosi sričių parengiamieji organai
207 straipsnio komitetas
AKR darbo grupė
Vystomojo bendradarbiavimo darbo grupė (DEVGEN)
ELPA klausimų darbo grupė
Dvejopo naudojimo prekių darbo grupė
Prekybos darbo grupė
Prekių darbo grupė
Bendrosios preferencijų sistemos darbo grupė
Pasirengimo tarptautinėms konferencijoms vystymosi klausimais darbo grupė/Jungtinių Tautų kovos su dykumėjimu konvencija (UNCCD)/Jungtinių Tautų prekybos ir vystymosi konferencija (UNCTAD)
Humanitarinės pagalbos ir pagalbos maisto produktais darbo grupė
Eksporto kreditų grupė
2.
Geografiniai parengiamieji organai
Mašreko ir Magrebo darbo grupė (COMAG/MaMa)
Rytų Europos ir Vidurinės Azijos darbo grupė (COEST)
Vakarų Balkanų regiono darbo grupė (COWEB)
Artimųjų Rytų ir Persijos įlankos darbo grupė (COMEM/MOG)
Azijos ir Okeanijos darbo grupė (COASI)
Lotynų Amerikos darbo grupė (COLAT)
Transatlantinių santykių darbo grupė (COTRA)
Afrikos darbo grupė (COAFR)
3.
Horizontalieji parengiamieji organai (daugiausia BUSP)
Patarėjų užsienio santykių klausimais darbo grupė (RELEX)
Nicolaidis grupė
Visuotinio nusiginklavimo ir ginklų kontrolės darbo grupė (CODUN)
Ginklų neplatinimo darbo grupė (CONOP)
Įprastinės ginkluotės eksporto darbo grupė (COARM)
Žmogaus teisių darbo grupė (COHOM)
Terorizmo (tarptautinių aspektų) darbo grupė (COTER) (3)
Konkrečių priemonių taikymo kovojant su terorizmu darbo grupė (COCOP) (3)
ESBO ir Europos Tarybos klausimų darbo grupė (COSCE)
Jungtinių Tautų klausimų darbo grupė (CONUN)
Artimųjų Rytų taikos proceso ad hoc darbo grupė (COMEP)
Viešosios tarptautinės teisės darbo grupė (COJUR, COJUR–ICC)
Jūrų teisės darbo grupė (COMAR)
Konsulinių reikalų darbo grupė (COCON)
BUSP administracinių reikalų ir protokolo darbo grupė (COADM)
4.
Su BSGP susiję parengiamieji organai
Karinis komitetas (ESKK)
Karinio komiteto darbo grupė (ESKKDG)
Politinė ir karinė darbo grupė (PKG)
Krizių valdymo civilinių aspektų komitetas (CIVCOM)
Europos ginklų politikos darbo grupė
(1)  Netrukus po 2009 m. gruodžio 1 d. turėtų būti atlikta darbo struktūrų užsienio reikalų srityje, ypač dėl vystymo, kompetencijos ir organizavimo peržiūra. Pirmininkavimo darbo grupėms, kurių atžvilgiu atlikta peržiūra, tvarka prireikus turėtų būti pritaikoma atsižvelgiant į šiame priede išdėstytus bendruosius principus.
(2)  Kariniam komitetui (ESKK) ir Karinio komiteto darbo grupei (ESKKDG) ir toliau pirmininkauja išrinktas pirmininkas, kaip nurodyta III priede, kaip ir iki šio sprendimo įsigaliojimo.
(3)  Terorizmo (tarptautinių aspektų) darbo grupės (COTER) ir Konkrečių priemonių taikymo kovojant su terorizmu darbo grupės (COCOP) klausimas taip pat bus nagrinėjamas aptariant TVR darbo struktūras.
III PRIEDAS
NUOLATINĮ PIRMININKĄ TURINČIŲ TARYBOS PARENGIAMŲJŲ ORGANŲ PIRMININKAI
Išrinkti pirmininkai
Ekonomikos ir finansų komitetas
Užimtumo komitetas
Socialinės apsaugos komitetas
Karinis komitetas (1)
Ekonominės politikos komitetas
Finansinių paslaugų komitetas
Karinio komiteto darbo grupė (1)
Elgesio kodekso grupė (verslo apmokestinimas)
Pirmininkauja Tarybos generalinis sekretoriatas
Saugumo komitetas
Informavimo darbo grupė
Teisinių duomenų tvarkymo darbo grupė
Elektroninių ryšių darbo grupė
Teisės aktų kodifikavimo darbo grupė
Teisininkų lingvistų darbo grupė
Naujų pastatų darbo grupė
(1)  Žr. taip pat II priedą.

Summary:
Užsienio ir saugumo politika: Tarybos ir Europos Vadovų Tarybos vaidmuo
Užsienio ir saugumo politika: Tarybos ir Europos Vadovų Tarybos vaidmuo
 
DOKUMENTAI, KURIŲ SANTRAUKA PATEIKIAMA:
Europos Sąjungos sutarties 15 straipsnis
Europos Sąjungos sutarties 21 straipsnis
Europos Sąjungos sutarties 26 straipsnis
Sprendimas 2001/78/BUSP dėl Politinio ir saugumo komiteto įsteigimo
Sprendimas 2001/79/BUSP dėl Europos Sąjungos karinio komiteto įsteigimo
Sprendimas 2000/354/BUSP, įsteigiantis Krizių valdymo civilių aspektų komitetą
Sprendimas 2009/908/ES, nustatantis Europos Vadovų Tarybos sprendimo dėl pirmininkavimo Tarybai ir dėl pirmininkavimo Tarybos parengiamiesiems organams įgyvendinimo priemones
KOKS ŠIŲ STRAIPSNIŲ IR SPRENDIMŲ TIKSLAS?
Sutarties straipsniuose apibrėžiamas Europos Vadovų Tarybos ir Europos Sąjungos Tarybos (toliau – Taryba) vaidmuo vykdant ES bendrą užsienio ir saugumo politiką (BUSP), kuri apima bendrą saugumo ir gynybos politiką. Sprendimais sudaromas teisinis pagrindas steigti kai kuriuos pagrindinius Tarybos komitetus ir parengiamuosius organus, susijusius su užsienio ir saugumo politika, ir nustatoma pirmininkavimo jiems tvarka.
PAGRINDINIAI ASPEKTAI
Europos Vadovų Tarybos ir Tarybos vaidmuo vykdant BUSP apibrėžiamas 26 straipsnyje:Europos Vadovų Taryba nustato bendrą politinę kryptį ir prioritetus; Taryba apibrėžia ir įgyvendina tuos prioritetus.Europos Vadovų TarybaVadovaujantis 26 straipsniu, Europos Vadovų Taryba turi:nustatyti ES strateginius interesus;nustatyti BUSP, įskaitant gynybinio pobūdžio reikalus, tikslus ir bendrąsias gaires;priima reikiamus sprendimus. Šios gairės ir tikslai yra grindžiami ES išorės veiksmų principais ir 21 straipsnyje išdėstytais tikslais, tarp kurių yra:apginti ES vertybes, pagrindinius interesus, saugumą, nepriklausomybę ir vientisumą;įtvirtinti ir remti demokratiją, teisinę valstybę ir žmogaus teises;išsaugoti taiką, užkirsti kelią konfliktams ir stiprinti tarptautinį saugumą;remti tarptautinę sistemą, grindžiamą tvirtesniu daugiašaliu bendradarbiavimu ir tinkamu pasauliniu valdymu. Pagrindiniai ES interesai ir principai dabar išdėstyti visuotinėje ES užsienio ir saugumo politikos strategijoje. Europos Vadovų Tarybos pirmininkas atstovauja ES už jos ribų, kai BUSP klausimai sprendžiami valstybių ir (arba) vyriausybių vadovų lygmeniu. Tai neturi jokios įtakos Sąjungos vyriausiojo įgaliotinio užsienio reikalams ir saugumo politikai įgaliojimams. Vyriausiasis įgaliotinis dalyvauja Europos Vadovų Tarybos darbe.TarybaNustatydama ir įgyvendindama Europos Vadovų Tarybos gaires, Taryba turi užtikrinti, kad ES veiksmai būtų vieningi, nuoseklūs ir veiksmingi. ES užsienio reikalų tarybai (FAC) pirmininkauja vyriausiasis įgaliotinis. FAC padeda keli komitetai ir parengiamieji organai, įskaitant:Politinį ir saugumo komitetą;Karinį komitetą;Krizių valdymo civilinių aspektų komitetą (CIVCOM);BUSP darbo grupes. Tarybai BUSP įgyvendinti padeda Europos išorės veiksmų tarnyba, įsteigta pagal Tarybos sprendimą 2010/427/ES po to, kai įsigaliojo Lisabonos sutartis (žr. santrauką).
NUO KADA TAIKOMI ŠIE STRAIPSNIAI IR SPRENDIMAI?
Straipsniai taikomi nuo Lisabonos sutarties įsigaliojimo 2009 m. gruodžio 1 d. Sprendimas 2001/78/BUSP taikomas nuo 2001 m. sausio 22 d. Sprendimas 2001/79/BUSP taikomas nuo 2001 m. birželio 11 d. Sprendimas 2000/354/BUSP taikomas nuo 2000 m. gegužės 22 d. Sprendimas 2009/908/ES taikomas nuo 2009 m. gruodžio 1 d.
KONTEKSTAS
Daugiau informacijos žr.:Europos Sąjungos Taryba; Europos Vadovų Taryba.
PAGRINDINIAI DOKUMENTAI
Europos Sąjungos sutarties suvestinė redakcija. III antraštinė dalis. Nuostatos dėl institucijų. 15 straipsnis (OL C 202, 2016 6 7, p. 23–24)
Europos Sąjungos sutarties suvestinė redakcija. V antraštinė dalis. Bendrosios nuostatos, susijusios su Sąjungos išorės veiksmais, ir konkrečios nuostatos, susijusios su bendra užsienio ir saugumo politika. 1 skyrius. Bendrosios nuostatos dėl Sąjungos išorės veiksmų. 21 straipsnis (OL C 202, 2016 6 7, p. 28–29)
Europos Sąjungos sutarties suvestinė redakcija. V antraštinė dalis. Bendrosios nuostatos, susijusios su Sąjungos išorės veiksmais, ir konkrečios nuostatos, susijusios su bendra užsienio ir saugumo politika. 2 skyrius. Konkrečios nuostatos dėl bendros užsienio ir saugumo politikos. 1 skirsnis. Bendrosios nuostatos. 26 straipsnis (ES sutarties ex 13 straipsnis) (OL C 202, 2016 6 7, p. 31)
2001 m. sausio 22 d. Tarybos sprendimas 2001/78/BUSP dėl Politinio ir saugumo komiteto įsteigimo (OL L 27, 2001 1 30, p. 1–3)
2001 m. sausio 22 d. Tarybos sprendimas 2001/79/BUSP dėl Europos Sąjungos karinio komiteto įsteigimo (OL L 27, 2001 1 30, p. 4–6)
2000 m. gegužės 22 d. Tarybos sprendimas 2000/354/BUSP, įsteigiantis Krizių valdymo civilių aspektų komitetą (OL L 127, 2000 5 27, p. 1)
2009 m. gruodžio 1 d. Tarybos sprendimas 2009/908/ES, nustatantis Europos Vadovų Tarybos sprendimo dėl pirmininkavimo Tarybai ir dėl pirmininkavimo Tarybos parengiamiesiems organams įgyvendinimo priemones (OL L 322, 2009 12 9, p. 28–34)
Vėlesni Sprendimo 2009/908/ES daliniai pakeitimai buvo įterpti į pradinį dokumentą. Ši konsoliduota versija yra skirta tik informacijai.
SUSIJĘ DOKUMENTAI
2010 m. liepos 26 d. Tarybos sprendimas 2010/427/ES, kuriuo nustatoma Europos išorės veiksmų tarnybos struktūra ir veikimas (OL L 201, 2010 8 3, p. 30–40)
paskutinis atnaujinimas 12.01.2021